CELEX: 32019R0036
Language: bg
Date: 2019-01-10 00:00:00
Title: Регламент (ЕС) 2019/36 на Комисията от 10 януари 2019 година за изменение на приложение I към Регламент (ЕО) № 1334/2008 на Европейския парламент и на Съвета по отношение на веществото N-(2-метилциклохексил)-2,3,4,5,6-пентафлуоробензамид (Текст от значение за ЕИП.)

11.1.2019   
               
               
                  BG
               
               
                  Официален вестник на Европейския съюз
               
               
                  L 9/85
               
            
         РЕГЛАМЕНТ (ЕС) 2019/36 НА КОМИСИЯТА
         от 10 януари 2019 година
         за изменение на приложение I към Регламент (ЕО) № 1334/2008 на Европейския парламент и на Съвета по отношение на веществото N-(2-метилциклохексил)-2,3,4,5,6-пентафлуоробензамид
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (1), и по-специално член 11, параграф 3 от него,
         като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
         като има предвид, че:
         
                     (1)
                  
                  
                     С приложение I към Регламент (ЕО) № 1334/2008 се установява списък на Съюза на ароматизантите и изходните материали, одобрени за употреба в храни, и условията за тяхната употреба.
                  
               
                     (2)
                  
                  
                     С Регламент за изпълнение (ЕС) № 872/2012 на Комисията (3) беше приет списък на ароматичните вещества и той беше въведен в част А от приложение I към Регламент (ЕО) № 1334/2008.
                  
               
                     (3)
                  
                  
                     Този списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008, по инициатива на Комисията или при постъпване на заявление от държавата членка или от заинтересована страна.
                  
               
                     (4)
                  
                  
                     Част А от списъка на Съюза съдържа оценени ароматични вещества, на които не са присвоени бележки под линия, и ароматични вещества в процес на оценка, определени с бележки под линия от 1 до 4.
                  
               
                     (5)
                  
                  
                     Веществото N-(2-метилциклохексил)-2,3,4,5,6-пентафлуоробензамид, FL № 16.119, бе включено в списъка с бележка под линия 4 в съответствие с член 4 от Регламент за изпълнение (ЕС) № 872/2012, което означава, че за да приключи оценката на веществото, допълнителните научни данни трябваше да бъдат представени до 31 декември 2013 г.
                  
               
                     (6)
                  
                  
                     На 18 ноември 2013 г. заявителят представи данни за веществото N-(2-метилциклохексил)-2,3,4,5,6-пентафлуоробензамид, FL № 16.119.
                  
               
                     (7)
                  
                  
                     На 1 февруари 2017 г. Европейският орган за безопасност на храните („Органът“) приключи оценката на безопасността на веществото [FL № 16.119] при употребата му като ароматично вещество (4) и стигна до заключението, че употребата му не поражда опасения за безопасността при оценените нива на прием с храната. Органът отбеляза също така, че това вещество е предназначено за употреба като вещество, което може да променя ароматичните свойства. Поради това условията за употреба на посоченото вещество следва да отчитат този факт. Предвид това следва да бъдат въведени ограничения за употребата му при някои храни в определени категории храни.
                  
               
                     (8)
                  
                  
                     Списъкът на Съюза, установен в Регламент (ЕО) № 1334/2008, има за цел да регламентира единствено употребата на ароматични вещества, които се добавят към храните, за да им придадат мирис и/или вкус или да изменят техния мирис и/или вкус. Веществото FL № 16.119 може да се добавя към храни и за други цели, различни от придаването на вкус и мирис, но такъв вид употреба се урежда от други разпоредби на Съюза. С настоящия регламент се определят условията за употреба, които са свързани единствено с употребата на веществото FL № 16.119 като ароматично вещество.
                  
               
                     (9)
                  
                  
                     В своето становище Органът също така предостави коментари относно спецификациите на веществото и посочи, че липсва допълнителна информация относно съотношението на енантиомерите. Заявителят е предоставил на Комисията информация по тези въпроси. Затова спецификациите следва да бъдат съответно адаптирани.
                  
               
                     (10)
                  
                  
                     Поради това посоченото ароматично вещество следва да бъде включено като оценено вещество в списъка на Съюза на ароматичните вещества без бележката под линия, съдържаща се в сегашното му вписване в списъка на Съюза.
                  
               
                     (11)
                  
                  
                     Поради това част А от приложение I към Регламент (ЕО) № 1334/2008 следва да бъде съответно изменена.
                  
               
                     (12)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Част А от приложение I към Регламент (ЕО) № 1334/2008 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 354, 31.12.2008 г., стр. 34.
         
            (2)  ОВ L 354, 31.12.2008 г., стр. 1.
         
            (3)  Регламент за изпълнение (ЕС) № 872/2012 на Комисията от 1 октомври 2012 г. за приемане на предвидения в Регламент (ЕО) № 2232/96 на Европейския парламент и на Съвета списък на ароматичните вещества, за въвеждането му в приложение I към Регламент (ЕО) № 1334/2008 на Европейския парламент и на Съвета и за отмяна на Регламент (ЕО) № 1565/2000 на Комисията и на Решение 1999/217/ЕО на Комисията (ОВ L 267, 2.10.2012 г., стр. 1).
         
            (4)  EFSA Journal (Бюлетин на ЕОБХ) 2017;15(3):4726.
      
      
         
            ПРИЛОЖЕНИЕ
            В раздел 2 на част А от приложение I към Регламент (ЕО) № 1334/2008 вписването за „N-(2-метилциклохексил)-2,3,4,5,6-пентафлуоробензамид“ се заменя със следното:
            
               
                           „16.119
                        
                        
                           
                              N-(2-метилциклохексил)-2,3,4,5,6-пентафлуоробензамид
                        
                        
                           1003050-32-5
                        
                        
                           2081
                        
                        
                            
                        
                        
                           Смес от цис-/транс-диастереоизомери:
                           
                                       —
                                    
                                    
                                       60—80 % транс-, състоящи се от 50 % (1S,2S) и 50 % (1R,2R), и
                                    
                                 
                                       —
                                    
                                    
                                       20-40 % цис-, състоящи се от 50 % (1R,2S) и 50 % (1S,2R).
                                    
                                 
                        
                           Ограничения за употреба като ароматично вещество:
                           
                                        
                                    
                                    
                                       В категория 1 — не повече от 1 mg/kg.
                                    
                                 
                                        
                                    
                                    
                                       В категория 12 — не повече от 6 mg/kg.
                                    
                                 
                                        
                                    
                                    
                                       В категория 14.1.4 — не повече от 3 mg/kg
                                    
                                 
                        
                            
                        
                        
                           ЕОБХ“